text: Bøde for at brokke sig højlydt
  11 maj 2010 kl. 08.03
  En 24-årig mand brokkede sig så længe og så højlydt, at han får en bøde for "støjende adfærd".
  Ifølge jv.dk blev manden stoppet af politiet på Statoil-tanken på Aabenraavej i Haderslev mandag formiddag. Han er en gammel kending - og politifolkene vidste, at han ikke har noget kørekort. Så det får han også en bøde for. 
  Nøglerne til bilen, som den 24-årige kørte i, blev konfiskeret.
  